**Συντονιστική Επιτροπή**

**Ελευθέρων Επαγγελματιών-Επιστημόνων**

**-Επαγγελματοβιοτεχνών – Εμπόρων**

**ΔΕΛΤΙΟ ΤΥΠΟΥ 11-1-2024**

**«Ζητήματα Συνταγματικότητας του Νέου Φορολογικού Νόμου»**

Με μεγάλη συμμετοχή ελευθέρων επαγγελματιών, επιστημόνων και μικρομεσαίων επιχειρηματιών, πραγματοποιήθηκε την Τετάρτη 10-1 η επιστημονική εκδήλωση, που διοργάνωσε η Συντονιστική Επιτροπή Ελευθέρων Επαγγελματιών-Επιστημόνων -Επαγγελματοβιοτεχνών – Εμπόρων με θέμα **«Ζητήματα Συνταγματικότητας του Νέου Φορολογικού Νόμου»** και ομιλητές τους **Προκόπιο Παυλόπουλο**, τέως Πρόεδρο της Ελληνικής Δημοκρατίας, Ακαδημαϊκό, Επίτιμο Καθηγητή ΕΚΠΑ, **Ευάγγελο Βενιζέλο**, πρώην Αντιπρόεδρο της Κυβέρνησης, Καθηγητή Συνταγματικού Δικαίου ΑΠΘ και **Θεόδωρο Φορτσάκη**, Ομότιμο Καθηγητή της Νομικής Σχολής Αθηνών, πρώην Πρύτανη ΕΚΠΑ και πρώην Βουλευτή Επικρατείας.

Οι ομιλητές ανέδειξαν τα προβλήματα συνταγματικότητας των διατάξεων του νέου φορολογικού νόμου και ιδίως εκείνων που καθιερώνουν φορολογητέο τεκμαρτό εισόδημα κατά παράβαση των κανόνων της κοινής πείρας, κατά το μέρος που εξομοιώνουν τους ελεύθερους επαγγελματίες με τους μισθωτούς, εκείνων που προσαυξάνουν το φορολογητέο τεκμαρτό εισόδημα με βάση το εισόδημα τρίτων (μέσος όρος ΚΑΔ) και εκείνων που αφορούν στην αμφισβήτηση του τεκμηρίου, δεδομένου ότι οι διατάξεις αυτές αναφέρονται σε εκείνους που έχουν κώλυμα για την άσκηση του επαγγέλματός τους και όχι σε εκείνους που πράγματι το ασκούν, καθιστώντας με αυτό τον τρόπο αμάχητο το τεκμήριο και επιβάλλοντας οριζόντια φορολόγηση για εισοδήματα που δεν έχουν αποκτηθεί και ανεξάρτητα από την φοροδοτική ικανότητα του φορολογουμένου. ./.

-2-

Οι επαγγελματικοί και επιστημονικοί φορείς ανακοίνωσαν την κοινή απόφασή τους να προσφύγουν δικαστικά κατά των διατάξεων του νέου φορολογικού νόμου.

Στην εκδήλωση απηύθυναν χαιρετισμό οι εκπρόσωποι των φορέων που διοργάνωσαν την εκδήλωση και συγκεκριμένα οι:

* Γιώργος Καββαθάς, Πρόεδρος της Γενικής Συνομοσπονδίας Επαγγελματιών Βιοτεχνών Εμπόρων Ελλάδος (ΓΣΕΒΕΕ)
* Δημήτρης Βερβεσός, Πρόεδρος της Ολομέλειας των Προέδρων των Δικηγορικών Συλλόγων Ελλάδος
* Γιώργος Καρανίκας, Πρόεδρος της Ελληνικής Συνομοσπονδίας Εμπορίου και Επιχειρηματικότητας
* Μενέλαος Γαρδικιώτης, Πρόεδρος του Γεωτεχνικού Επιμελητηρίου Ελλάδος
* Γιάννης Χατζηθεοδοσίου, Πρόεδρος του Επαγγελματικού Επιμελητηρίου Αθηνών (ΕΕΑ)
* Αθανάσιος Δεβλιώτης, Πρόεδρος της Ελληνικής Οδοντιατρικής Ομοσπονδίας
* Νικόλαος Γιάννης, Πρόεδρος της Ομοσπονδίας Δικαστικών Επιμελητών Ελλάδας
* Πέτρος Λυμπερίδης, Πρόεδρος του Πανελλήνιου Συλλόγου Φυσικοθεραπευτών
* Θύμιος Λυμπερόπουλος, Πρόεδρος του Συνδικάτου Αυτοκινητιστών Ταξί Αττικής
* Γιάννης Μάνος, Γεν. Γραμματέας του Βιοτεχνικού Επιμελητηρίου Αθηνών
* Θεόδωρος Χαλκίδης, Γεν. Γραμματέας της Συντονιστικής Επιτροπής Συμβολαιογραφικών Συλλόγων Ελλάδος.

Στην εκδήλωση παρευρέθησαν η Πρόεδρος του κόμματος Πλεύση Ελευθερίας Ζωή Κωνσταντοπούλου και οι βουλευτές:

Από τη Νέα Δημοκρατία η Ζωή Ράπτη, ./.

-3-

Από τον Σύριζα- Προοδευτική Συμμαχία οι Διονύσιος Καλαματιανός Νίνα Κασιμάτη, Βασίλης Κόκκαλης, Θεόφιλος Ξανθόπουλος, Νίκος Παππάς, Ιωάννης Σαρακιώτης, και Νικόλαος Φαραντούρης

Από το ΠΑΣΟΚ – Κίνημα Αλλαγής, οι Νάντια Γιαννακοπούλου, Παναγιώτης Δουδωνής , Δημήτριος Μάντζος, Παύλος Χριστίδης και Μανώλης Χριστοδουλάκης

Από το Δημοκρατικό Πατριωτικό Κίνημα «ΝΙΚΗ» ο Τάσος Οικονομόπουλος και από την Πλεύση Ελευθερίας ο Αλέξανδρος Καζαμίας

Παρερεύθησαν επίσης :

Ο Γραμματέας της Κεντρικής Πολιτικής Επιτροπής του κόμματος ΠΑΣΟΚ-ΚΙΝΑΛ Ανδρέας Σπυρόπουλος

Ο Πολιτευτής Νικόλαος Σούτας, , από το κόμμα η Ελληνική Λύση-Κυριάκος Βελόπουλος

Οι τέως Υπουργοί Παναγιώτης Κουρουμπλής και Τρύφων Αλεξιάδης

Οι Πρόεδροι των Δικηγορικών Συλλόγων Πειραιά και Κορίνθου Ηλίας Κλάππας και Παναγιώτα Επιβατινού

Ο Πρόεδρος Συλλόγου Δικαστικών Επιμελητών Εφετείων Αθήνας-Πειραιά-Αιγαίου-Δωδεκανήσου-Λαμίας-Βορείου Αιγαίου και Ευβοίας Νικόλαος Αντωνίου

Ο Αντιδήμαρχος Πειραιά Δημήτριος Καρύδης

Ο Εκπρόσωπος του Προέδρου του Ιατρικού Συλλόγου Αθηνών Θεόδωρος Μπαρμπούρης

Και Πρόεδροι και μέλη Διοικητικών Συμβουλίων κοινωνικών, επαγγελματικών και επιστημονικών φορέων, επαγγελματικών σωματείων, Δικηγορικών Συλλόγων και Ομοσπονδιών από όλη την Ελλάδα.-